CELEX: 32013R0107
Language: el
Date: 2013-02-05 00:00:00
Title: Κανονισμός (ΕΕ) αριθ. 107/2013 της Επιτροπής, της 5ης Φεβρουαρίου 2013 , για την τροποποίηση του παραρτήματος I της οδηγίας 2002/32/ΕΚ του Ευρωπαϊκού Κοινοβουλίου και του Συμβουλίου όσον αφορά τα μέγιστα επίπεδα μελαμίνης σε κονσερβοποιημένες τροφές ζώων συντροφιάς  Κείμενο που παρουσιάζει ενδιαφέρον για τον ΕΟΧ

6.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 35/1
            
         ΚΑΝΟΝΙΣΜΌΣ (ΕΕ) αριθ. 107/2013 ΤΗΣ ΕΠΙΤΡΟΠΉΣ
   της 5ης Φεβρουαρίου 2013
   για την τροποποίηση του παραρτήματος I της οδηγίας 2002/32/ΕΚ του Ευρωπαϊκού Κοινοβουλίου και του Συμβουλίου όσον αφορά τα μέγιστα επίπεδα μελαμίνης σε κονσερβοποιημένες τροφές ζώων συντροφιάς
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2002/32/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2002, σχετικά με τις ανεπιθύμητες ουσίες στις ζωοτροφές (1), και ιδίως το άρθρο 8 παράγραφος 1,
   Εκτιμώντας τα ακόλουθα:
   
               (1)
            
            
               Με την οδηγία 2002/32/ΕΚ απαγορεύεται η χρήση προϊόντων που προορίζονται για ζωοτροφές, των οποίων η περιεκτικότητα σε ανεπιθύμητες ουσίες υπερβαίνει τα μέγιστα επίπεδα που καθορίζονται στο παράρτημα I της εν λόγω οδηγίας.
            
         
               (2)
            
            
               Παρασχέθηκαν πληροφορίες σύμφωνα με τις οποίες χρησιμοποιείται μελαμίνη για την επίχριση δοχείων που περιέχουν τροφές για ζώα συντροφιάς, η οποία είναι δυνατόν να μεταφερθεί στις εν λόγω τροφές. Δοχεία με την ίδια επίχριση χρησιμοποιούνται και για τρόφιμα και σύμφωνα με την επιστημονική γνώμη της Ευρωπαϊκής Αρχής για την Ασφάλεια των Τροφίμων (EFSA) σχετικά με τη μελαμίνη σε τρόφιμα και ζωοτροφές (2), έχει οριστεί ένα όριο ειδικής μετανάστευσης (SML) 2,5 mg/kg για το περιεχόμενο στο δοχείο κονσέρβας τροφίμων από τον κανονισμό (ΕΕ) αριθ. 10/2011 της Επιτροπής, της 14ης Ιανουαρίου 2011, σχετικά με τα πλαστικά υλικά και αντικείμενα που προορίζονται να έρθουν σε επαφή με τρόφιμα (3), όπως τροποποιήθηκε με τον κανονισμό (ΕΕ) αριθ. 1282/2011 (4).
            
         
               (3)
            
            
               Η επιτροπή κώδικα τροφίμων (Codex Alimentarius Commission) έχει θεσπίσει μέγιστα επίπεδα περιεκτικότητας μελαμίνης σε τρόφιμα και ζωοτροφές (5) τα οποία θα πρέπει να εφαρμόζονται σε ζωοτροφές όπως πωλούνται, ενώ τα μέγιστα επίπεδα που θεσπίζονται με την οδηγία 2002/32/ΕΚ αφορούν ζωοτροφές με ποσοστό υγρασίας 12 %.
            
         
               (4)
            
            
               Πρόσφατες πληροφορίες έδειξαν ότι η μελαμίνη δύναται να μεταφερθεί σε υγρή τροφή για ζώα συντροφιάς από το επίχρισμα του δοχείου της κονσέρβας σε επίπεδο που υπερβαίνει τα 2,5 mg/kg σχετικά με ζωοτροφή περιεκτικότητας σε υγρασία 12 % αλλά κάτω του SML των 2,5 mg/kg σε υγρή τροφή για ζώα συντροφιάς. Υπό το φως αυτής της εξέλιξης στην επιστημονική και τεχνική γνώση, ενδείκνυται η θέσπιση μέγιστου επιπέδου 2,5 mg/kg για μελαμίνη σε υγρή τροφή για ζώα συντροφιάς σε κονσέρβα «όπως πωλείται» και αυτό σύμφωνα με τα όσα προβλέπονται για κονσερβοποιημένα τρόφιμα.
            
         
               (5)
            
            
               Συνεπώς, η οδηγία 2002/32/ΕΚ πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων και ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σε αυτά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I της οδηγίας 2002/32/ΕΚ τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Φεβρουαρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 140 της 30.5.2002, σ. 10.
   
      (2)  Η ομάδα της ΕFSA για τις μολυσματικές προσμείξεις στην τροφική αλυσίδα και η ομάδα της EFSΑ για τα υλικά επαφής με τρόφιμα, τα ένζυμα, τις αρωματικές ύλες και τα βοηθητικά επεξεργασίας· επιστημονική γνώμη σχετικά με τη μελαμίνη στα τρόφιμα και στις ζωοτροφές. EFSA Journal 2010· 8(4):1573. [145 σ.]. doi:10.2903/j.efsa.2010.1573. Διατίθεται στο διαδίκτυο: http://www.efsa.europa.eu/en/scdocs/doc/1573.pdf
   
      (3)  ΕΕ L 12 της 15.1.2011, σ. 1.
   
      (4)  ΕΕ L 328 της 10.12.2011, σ. 22.
   
      (5)  Report on the Thirty-Third Session of the Joint FAO/WHO Food Standards Programme, Codex Alimentarius Commission, Γενεύη, Ελβετία, 5-9 Ιουλίου 2010 (ALINORM 10/33/REP).
   
      ΠΑΡΑΡΤΗΜΑ
      Η σειρά 7 του τμήματος I του παραρτήματος I της οδηγίας 2002/32/ΕΚ αντικαθίσταται από τα εξής:
      
         
                     Ανεπιθύμητη ουσία
                  
                  
                     Προϊόντα που προορίζονται για ζωοτροφές
                  
                  
                     Μέγιστη περιεκτικότητα σε mg/kg (ppm) που αφορά ζωοτροφή με ποσοστό υγρασίας 12 %
                  
               
                     
                                 «7.
                              
                              
                                 Μελαμίνη (9)
                              
                           
                  
                     Ζωοτροφές
                  
                  
                     2,5
                  
               
                     εκτός από
                  
                  
                      
                  
               
                     
                                 —
                              
                              
                                 κονσερβοποιημένες τροφές για ζώα συντροφιάς
                              
                           
                  
                     2,5 (1)
                     
                  
               
                     
                                 —
                              
                              
                                 τα ακόλουθα πρόσθετα ζωοτροφών:
                              
                           
                  
                      
                  
               
                     
                                 - -
                              
                              
                                 γουανιδινο-οξικό οξύ (GAA)·
                              
                           
                  
                     —
                  
               
                     
                                 - -
                              
                              
                                 ουρία·
                              
                           
                  
                     —
                  
               
                     
                                 - -
                              
                              
                                 διουρία.
                              
                           
                  
                     —
                  
               
      
         (1)  Το μέγιστο επίπεδο ισχύει για κονσερβοποιημένες τροφές για ζώα συντροφιάς όπως πωλούνται.»